Fil 3:1 Ons moet onthou dat Paulus in die tronk is. Hy is 'n gevangene. Juis omdat hy die evangelie van Christus bly verkondig het. Die gemeente in Filippi en in ander stede is baie klein. Die vervolging vanweë jou geloof dreig steeds weer. Mense së vir jou dat hulle nie verstaan dat jy so anders dink en voel as die meerderheid. Dit is tog glad nie nodig nie. Ons ken dit ook in ons tyd.
Paulus wat in die tronk is skryf dan: "Verbly julle in die Here." Hy maak duidelik dat hy niemand anders oorgehou het as die Here. Niemand anders as Christus kan hom die regte blydskap gee. Die blydskap wat bly tot in die swaarste omstandighede. Christus is dit wat uit die dood opgestaan het en wat vir sondige mense ewige verlossing verdien het. Niemand en niks anders kan dit vir jou gee nie. Paulus skryf dan dat dit vir hom geen moeite is om hierdie dinge te skryf nie. Dit is nie so dat hy dit skryf omdat mense of omdat God dit van hom verwag nie. Dit is nie uit dwang dat hy dit skryf nie. Hy skryf dit vanuit sy hart in die tronk. Dit is die heerlike werklikheid wat Christus vir die gelowiges verdien het. Hy skryf dit uit sy hart en hy skryf dit graag want dit gee die lesers sekerheid. Wat mense rondom jou ook maar sê en dink as jy vashou aan Christus en Sy Woord nogtans het jy alle rede om bly te wees. Dan het jy iets gekry wat net hulle het wat aan Christus verbonde is ontvang. Wat onskatbare ewige waarde het. Dit is 'n voorreg om Christus te mag wees! Die grootste rede om bly te wees.